Il-Gvern se jniedi proċess ta’ konsultazzjoni b’White Paper dwar il-ħinijiet tal-ftuħ tal-iskejjel bil-għan li titjieb is-sitwazzjoni tat-traffiku fil-ħinijiet tal-ġarr tat-tfal b’karozzi privati lejn l-iskejjel. L-Università se tkompli ssaħħaħ ir-riċerka b’fondi pubbliċi u mill-Unjoni Ewropea, filwaqt li l-MCAST se jkompli jżid is-sistema tal-apprentistat f’korsijiet li qabel ma kinux joffru din l-esperjenza. L-iskola Umberto Calosso se tinbidel f’Youth Village li se jkun jikkonsisti f’ċentru għas-servizzi kollha provduti mill-Aġenzija Żgħażagħ u numru ta’ servizzi oħra.